4. marec 2024

Spoločnosť Henkel zverejnila správu o trvalej udržateľnosti za rok 2023

Henkel pokračuje v plnení svojich cieľov trvalej udržateľnosti

* **Ochrana klímy:**
* **zníženie emisií CO2 z výroby o 61 percent**
* **zvýšenie podielu obstarávanej elektriny z obnoviteľných zdrojov na 89 percent**
* **Obehové hospodárstvo: zvýšenie podielu recyklovaných plastov na 19 percent**
* **Prírodné zdroje: 10. výročie spolupráce s organizáciou Solidaridad v oblasti udržateľného získavania palmového oleja a oleja z palmových jadier**
* **Rodová rovnosť: zavedenie rodovo neutrálnej smernice o rodičovskej dovolenke**
* **Udržateľné riešenia: ďalší rozvoj produktového portfólia**
* **Angažovanosť zamestnancov: rozšírenie programu „*Sustainability at Heart*“ (Udržateľnosť v srdci)**

Düsseldorf, Nemecko – Spoločnosť Henkel dnes zverejnila svoju správu o trvalej udržateľnosti za finančný rok 2023, v ktorej opisuje dosiahnutý pokrok v implementácií globálnej stratégie trvalej udržateľnosti, predovšetkým v oblasti využívania obnoviteľných zdrojov energie a podpory obehového hospodárstva. Okrem toho spoločnosť v minulom roku pokračovala v systematickom úsilí o budovanie udržateľnejšieho produktového portfólia a ďalšie rozširovanie programu zamestnaneckej angažovanosti.

*„Udržateľnosť je ústredným pilierom našej agendy zmysluplného rastu,“* povedal predseda predstavenstva spoločnosti Henkel Carsten Knobel. *„Najmä v týchto náročných časoch je podpora trvalej udržateľnosti dôležitejšia než kedykoľvek predtým. Práve preto vytrvalo pracujeme na implementácii našich cieľov trvalej udržateľnosti a som hrdý, že aj v roku 2023 sa nám v tejto oblasti darilo výrazne napredovať. Naše skvelé umiestnenia v popredných externých ratingoch ESG (životné prostredie, sociálne veci a riadenie), napríklad opätovné platinové ocenenie od EcoVadis, dokazujú, že sme na správnej ceste a že naše výsledky si zasluhujú uznanie.“*

 *„Minulý rok sme sa zamerali na plnenie svojich záväzkov v ochrane životného prostredia a v sociálnej oblasti,“* dodala Sylvie Nicol, členka predstavenstva spoločnosti Henkel zodpovedná za ľudské zdroje, infraštruktúru a udržateľnosť. *„Chcem poukázať na významný pokrok, ktorý sme dosiahli v získavaní kľúčových komodít z udržateľných zdrojov, napríklad v podobe certifikovaných dodávok palmového oleja a oleja z palmových jadier. Veľa sme spravili aj v oblasti podpory obehového hospodárstva v obidvoch našich obchodných divíziách. Okrem toho sme naďalej podporovali sociálnu spravodlivosť, kde by som chcela zdôrazniť prijatie rodovo neutrálnej politiky rodičovskej dovolenky pre všetkých našich zamestnancov.“*

**Výrazné zlepšenie v plnení cieľov trvalej udržateľnosti**

Rámcový program „*2030+ Sustainability Ambition Framework*“ jasne definuje ambície a ciele, ktoré chce spoločnosť Henkel globálne napĺňať na ceste k udržateľnosti životného prostredia, sociálneho rozvoja a riadenia. V oblasti ochrany klímy dosiahla spoločnosť v minulom roku výrazné zlepšenie, keď sa jej podarilo znížiť celkové **emisie** **CO2 z výrobných prevádzok o 61 %** na metrickú tonu výroby (v porovnaní s východiskovým rokom 2010) a zároveň zvýšiť **podiel elektrickej energie získavanej z obnoviteľných zdrojov na 89 %.** V roku 2023 **prešlo na uhlíkovo neutrálnu výrobu celkom 14 ďalších výrobných prevádzok**. V nadväznosti **na pokrok v znižovaní emisií CO2 zo surovín a obalov, o 17 %** na tonu výroby v porovnaní s východiskovým rokom 2017, spoločnosť Henkel vypracovala plán na dosiahnutie nulových emisií v rámci všetkých kategórií emisií.

Henkel považuje za dôležité podporovať aj rozvoj obehového hospodárstva. Celosvetovo **sa jej podarilo zvýšiť podiel recyklovaných plastov v obaloch spotrebných výrobkov už na 19 %.** Ukážkovým príkladom je zdvojnásobenie **obsahu recyklovaných plastov na 50 %** v obaloch celého **portfólia univerzálnych čistiacich prostriedkov predávaných v Európe**, napríklad výrobkov značky **Persil**.

Spoločnosť Henkel pokračuje aj vo svojom úsilí chrániť prírodné zdroje, vrátane zodpovedného získavania surovín ako palmový olej a olej z palmových jadier. Ku koncu roka 2023 spoločnosť **zabezpečovala 96 % svojej globálnej spotreby palmového oleja a oleja z palmových jadier zo zdrojov s certifikátom trvalej udržateľnosti** a**dosiahla 89 % mieru vysledovateľnosti týchto komodít k spracovateľovi.** Minulý rok spoločnosť oslávila **10. výročie spolupráce s rozvojovou organizáciou Solidaridad**, ktorá sa osobitne zameriava na podporu malopestovateľov podieľajúcich sa na produkcii palmového oleja. **Spoločnými iniciatívami sa nám podarilo podporiť už viac než 39 000 malopestovateľov.** Spoluprácu budeme v najbližších rokoch ďalej rozširovať prostredníctvom konkrétnych projektov v ďalších krajinách vrátane Kolumbie a Indonézie.

V oblasti rozmanitosti, rovnosti a inklúzie spoločnosť Henkel okrem iného sleduje ambiciózny cieľ dosiahnuť do roku 2025 rodovú rovnosť na všetkých úrovniach riadenia. V minulom roku sa **podiel žien v riadiacich pozíciách zvýšil na 38,7 %.** V sociálnej oblasti a v oblasti podpory rodinného života spoločnosť **zaviedla rodovo neutrálne pravidlá rodičovskej dovolenky**. Nové pravidlá garantujú **osem týždňov 100 % platenej rodičovskej dovolenky** pre všetkých zamestnancov spoločnosti, ktorí sa starajú o dieťa.

**Pokračuje budovanie trvalo udržateľného produktového portfólia**

V minulom roku spoločnosť pokračovala v transformácii portfólia svojich produktov smerom k väčšej udržateľnosti. Jedným z príkladov je projekt, ktorý realizovala **obchodná divízia** **Adhesive Technologies, v rámci ktorého vypracovala vlastnú internú metodológiu hodnotenia, ktorej cieľom je zlepšiť transparentnosť informácií o trvalej udržateľnosti jej výrobného portfólia.** Výsledky hodnotenia sú súčasťou riadenia portfólia a prispievajú k prechodu na nové riešenia, ktoré umožňujú znižovať tvorbu emisií a podporujú obehové hospodárstvo.

Obchodná divízia **Consumer Brands** predstavila v roku 2023 novú **iniciatívu pod názvom „*It starts with us***“ **(Začnime od seba)**. Jej cieľom je **motivovať spotrebiteľov pomocou jednoduchých tipov** **a rád pre každodenný život k ekologicky šetrnejšiemu a efektívnejšiemu používaniu výrobok spoločnosti**, napríklad, aby pri praní používali ekologické programy.

**Externé ocenenie výsledkov a pokroku v oblasti trvalej udržateľnosti**

Podobne ako v predchádzajúcich rokoch, výsledky spoločnosti Henkel v oblasti trvalej udržateľnosti získali aj v roku 2023 viacero ocenení od špecializovaných ratingových agentúr, napríklad **EcoVadis**, ktorá Henkel zaradila medzi top 1 % hodnotených spoločností, či **Sustainalytics.**

**Rozšírenie globálneho programu zamestnaneckej angažovanosti**

V rámci globálneho programu „*Sustainability at Heart*“ (Udržateľnosť v srdci), ktorý odštartoval v roku 2022, spoločnosť Henkel plánuje ďalej podporovať aktívny prístup svojich zamestnancov k problematike trvalej udržateľnosti, preto v roku 2023 **rozšírila ponuku vzdelávacích aktivít** tohto programu. **Viac než 10 000 zamestnancov už absolvovalo základné školenie**, ktoré je dostupné formou viacjazyčného online kurzu, ako aj v podobe nového formátu pre pracovníkov vo výrobe. Zároveň sú k dispozícii aj detailnejšie zamerané vzdelávacie kurzy či nový inkubátor ***Sustainability Incubator Lab,*** v rámci ktorého majú zamestnanci možnosť pracovať na svojich vlastných nápadoch na zlepšenie trvalej udržateľnosti.

O spoločnosti Henkel

Vďaka svojim značkám, inováciám a technológiám je spoločnosť Henkel svetovým lídrom na trhoch s priemyselným a spotrebným tovarom. Obchodná divízia Adhesive Technologies je globálnym lídrom na trhu so spojovacími a lepiacimi materiálmi a funkčnými nátermi. Obchodná divízia Consumer Brands sa drží na popredných miestach na mnohých svetových trhoch predovšetkým v segmentoch vlasovej kozmetiky a pracích a čistiacich prostriedkov pre domácnosť. Medzi tri najsilnejšie značky spoločnosti patria Loctite, Persil a Schwarzkopf. Vo finančnom roku 2023 vykázala spoločnosť Henkel obrat vo výške viac než 21,5 mld. eur a upravený prevádzkový zisk približne vo výške 2,6 mld. eur. Prioritné akcie spoločnosti Henkel sú kótované na nemeckom akciovom indexe DAX. Udržateľnosť už dlhodobo patrí medzi tradičné priority spoločnosti Henkel, pričom na plnenie konkrétnych cieľov má spoločnosť vypracovanú jasnú stratégiu dlhodobej udržateľnosti. Spoločnosť Henkel bola založená v roku 1876 a dnes celosvetovo zamestnáva približne 48 000 zamestnancov, ktorých spája silná firemná kultúra, spoločné hodnoty a spoločné poslanie: „Pioneers at heart for the good of generations“. Viac informácií nájdete na stránkach [www.henkel.com](http://www.henkel.com).

O spoločnosti Henkel Slovensko

Na Slovensku pôsobí Henkel vo všetkých troch strategických oblastiach už od roku 1991 a zároveň je HENKEL SLOVENSKO spol. s r. o. pôsobiskom najväčšej expertnej pobočky Global Business Solutions+ spoločnosti Henkel celosvetovo. Global Business Solutions+ Bratislava ‏(GBS+ Bratislava) patrí od svojho založenia v roku 2006 k dôležitej súčasti spoločnosti Henkel, zabezpečujúcej služby v Európe a globálne vo viac než 30 jazykoch. V súčasnosti zamestnáva viac než 1 600 pracovníkov. HENKEL SLOVENSKO spol. s r. o. predáva viac ako 50 značiek a dnes zamestnáva, spolu s GBS+ Bratislava, viac ako 1 800 zamestnancov. Viac informácií nájdete na stránke [www.henkel.sk](http://www.henkel.sk).

Kontakt

Zuzana Kaňuchová

Riaditeľka korporátnej komunikácie CEE

Telefón: +421 917 160 597

E-mail: zuzana.kanuchova@henkel.com